Babelscape/SREDFM huggingface dataset:
Ο Αρχαίος των Ημερών

μικρογραφία|"Ο Αρχαίος των Ημερών τοποθετεί Διαβήτη στη Γη", προμετωπίδα στο αντίγραφο K του "Ευρώπη μια Προφητεία"
Ο Αρχαίος των Ημερών είναι ένα σχέδιο του Ουίλλιαμ Μπλέηκ που δημοσιεύθηκε αρχικά ως προμετωπίδα σε ένα έργο του 1794, "Ευρώπη μια Προφητεία". Δείχνει τον Ούριζεν να σκύβει σε ένα κυκλικό σχέδιο με ένα σύννεφο σαν φόντο. Το προτεταμένο χέρι που κρατά ένα διαβήτη πάνω από το πιο σκοτεινό κενό από κάτω. Όπως σημειώνεται στο" Life of William Blake" του Γκίλκραϊστ, το σχέδιο ήταν «ένα το μοναδικό αγαπημένο του Μπλέικ και ως τέτοιο ήταν πάντα ευτυχής να το αντιγράφει». Ως εκ τούτου υπάρχουν πολλές σωζόμενες εκδοχές για το έργο, συμπεριλαμβανομένου ενός ολοκληρωμένου για τον Φρέντερικ Τέιθαμ μόνο εβδομάδες πριν από τον θάνατο του Μπλέικ.

Το Βρετανικό Μουσείο σημειώνει ότι ένα αντίγραφο, ανακτημένο το 1885, είχε αποκλειστεί από επιστημονικό κατάλογο έργων του Μπλέικ, του 1982, από τον Martin Butlin γεγονός που υποδεικνύει ότι ο συγγραφέας αμφέβαλε για την πατρότητά του.

Πρώιμοι κριτικοί του Μπλέικ σημείωσαν το έργο ως ένα από τα καλύτερα, και ένα από τα αγαπημένα του ίδιου του καλλιτέχνη. Μια περιγραφή από τον Ρίτσαρντ Τόμσον, στο "Nollekens and His Times" του John Thomas Smith, ήταν για «... ένα πολύ καλό δείγμα τέχνης, και πλησιάζει σχεδόν το μεγαλείο του Ραφαέλ ή του Μικελάντζελο» και ότι αντιπροσωπεύει το γεγονός που περιγράφεται στο Βιβλίο των Παροιμιών viii. 27, «όταν έθεσε το διαβήτη του πάνω στο πρόσωπο της γης» κατά την μετάφραση Βασιλέως Ιακώβου. Το θέμα λέγεται ότι ήταν ένα από τα «οράματα» που βιώνε ο Μπλέικ και είχε μια ιδιαίτερη ευχαρίστηση από την παραγωγή των εκτυπώσεων. Το αντίγραφο που ανατέθηκε από τον Τέιθαμ τις τελευταίες ημέρες της ζωής του Μπλέικ, για ποσό των χρημάτων που υπερέβαινε οποιαδήποτε προηγούμενη πληρωμή για το έργο του, χρωματίστηκε από τον καλλιτέχνη ενώ ήταν καθηλωμένος στο κρεβάτι του. Μετά τις αναθεωρήσεις του,  λέγεται ότι ο Μπλέικ,το πέταξε, και με έναν αέρα πανηγυρικού θρίαμβου αναφώνησε, «Ορίστε, αυτό είναι! Δεν μπορώ να το φτιάξω.»Η εικόνα χρησιμοποιήθηκε ως εξώφυλλο για το βιβλίο του Στήβεν Χώκινγκ "Ο Θεός Δημιούργησε τους Ακέραιους".
Πορνοκράτις

Πορνοκράτις, ή η Κυρία με Το Γουρούνι είναι έργο του Βέλγου καλλιτέχνη Φελισιέν Ροπς, που δημιουργήθηκε το 1878. Είναι μέρος της συλλογής του επαρχιακού μουσείου Φελισιέν Ροπς στη Ναμύρ, Βέλγιο.

Το έργο στη Ναμύρ έχει 75 εκ. ύψος και 48 εκ. πλάτος, εκτελεσμένο με τέμπερα και ακουαρέλα επαυξημένη με παστέλ σε χαρτί. Αναπαραγωγές του έργου (γραμμικές οξυγραφίες, ηλιογκραβούρες και τονικές οξυγραφίες, μερικές φορές χρωματισμένες) υπάρχουν επίσης σε άλλες συλλογές μουσείων, όπως το Μουσείο Τέχνης Κομητείας Λος Άντζελες, το Εθνικό Μουσείο Δυτικής Τέχνης, και το Ρέικσμουζεουμ του Άμστερνταμ.
Από την άκρη της πόλης

Το Από την άκρη της πόλης είναι ελληνική ταινία του 1998 σε σενάριο και σκηνοθεσία του Κωνσταντίνου Γιάνναρη.
Σωκράτης Προκοπίου

Ο Σωκράτης Προκοπίου (Μπουρνόβας Σμύρνης, 22 Απριλίου 1883 - Αθήνα, 29 Σεπτεμβρίου 1957) ήταν Έλληνας συγγραφέας, λαογράφος και δημοσιογράφος.
Ταγέτης ο αναπεπταμένος

Ο Ταγέτης ο αναπεπταμένος "(Tagetes patula)", ο Γαλλικός κατιφές, είναι ένα είδος στην οικογένεια των Αστερίδων "(Asteraceae)". Είναι εγγενές στο Μεξικό και τη Γουατεμάλα με αρκετούς πληθυσμούς να έχουν εγκλιματιστεί σε πολλές άλλες χώρες.
Ντέιβιντ Μπένιοφ

O Ντέιβιντ Μπένιοφ (αγγλικά: "David Benioff", γεννημένος ως Ντέιβιντ Φρίντμαν ["David Friedman"], 25 Σεπτεμβρίου 1970 - ) είναι Αμερικανός μυθιστοριογράφος, σεναριογράφος και τηλεοπτικός παραγωγός. Έγινε ιδιαίτερα γνωστός από το 2011 κι έπειτα, καθώς είναι ο δημιουργός της επιτυχημένης και βραβευμένης τηλεοπτικής σειράς του HBO, "Game of Thrones". Άλλες γνωστές του σεναριακές δουλειές είναι το "Τροία" (2004) και το "X-Men η Αρχή: Γούλβεριν" (2009). Έχει εκδώσει και τρία βιβλία.
Ουλπιανός

Ο Δομίτιος Ουλπιανός ("Eneo Domizio Ulpiano", 170 - 228) ήταν Ρωμαίος νομικός και νομοδιδάσκαλος, που γεννήθηκε στην Τύρο της Φοινίκης το δεύτερο μισό του 2ου μ.Χ. αι. και πέθανε στη Ρώμη το 228 μ.Χ..
Ελένη Κοκκίδου

Η Ελένη Κοκκίδου (1959) είναι Ελληνίδα ηθοποιός της τηλεόρασης, του κινηματογράφου και τραγουδίστρια του και του λαϊκού είδους. Έχει εργαστεί ως ξεναγός σε αρχαιολογικούς χώρους
Τανέτι Μαμάου

Ο Τανέτι Μαμάου ("Taneti Mamau", γενν. 16 Σεπτεμβρίου 1960) είναι ο σημερινός πρόεδρος του Κιριμπάτι. Η θητεία του ξεκίνησε στις 11 Μαρτίου 2016 και η 2η θητεία του ξεκίνησε στις 24 Ιουνίου 2020.
Ήταν ο μοναδικός υποψήφιος από την αντιπολίτευση στις προεδρικές εκλογές του 2016. Στις εκλογές υποστηρίχθηκε από το νεοσύστατο Κόμμα Τομπουάν Κιριμπάτι. Έλαβε την υποστήριξη και από τον πρώην πρόεδρο Τεμπουρόρο Τίτο.

Επανεξελέγη μέλος του κοινοβουλίου στην εκλογική περιφέρεια της πατρίδας του, Ονοτόα, τον Δεκέμβριο του 2015. 

Υπηρέτησε προηγουμένως ως υπουργός Οικονομικών επί προεδρίας Τίτο.
1. ΦΦΚ Φρανκφούρτη

Η 1. ΦΦΚ Φρανκφούρτη (γερμανικά: "1. FFC Frankfurt") είναι γερμανικός ποδοσφαιρικός σύλλογος γυναικών με έδρα τη Φραγκφούρτη. Η ομάδα υπερέχει σε τίτλους στο εγχώριο αλλά και σε διεθνές επίπεδο. Κατέχει ρεκόρ τίτλων Πρωταθλήματος και Κυπέλλου Γερμανίας, όπως και του ΟΥΕΦΑ Τσάμπιονς Λιγκ Γυναικών.
Σίντσε Μπάμπετ Κνούντσεν

Η Σίντσε Μπάμπετ Κνούντσεν ("Sidse Babett Knudsen") είναι Δανή ηθοποιός γεννημένη το 1968 στην Κοπεγχάγη.

Έγινε ευρέως γνωστή με τη συμμετοχή της στην τηλεοπτική σειρά "". Το 2016 κέρδισε το βραβείο Σεζάρ καλύτερης ηθοποιού β΄ γυναικείου ρόλου για την ταινία "Το μυστικό του δικαστή" και το 2017 έλαβε υποψηφιότητα για το βραβείο Σεζάρ Α΄ γυναικείου ρόλου για την ταινία "La fille de Brest". Επίσης, το 2017 ήταν υποψήφια μαζί με όλο το καστ για το Βραβείο Σωματείου Ηθοποιών για τη σειρά "Westworld".
Αλεξάντερ Σαφράνοβιτς

Ο Αλεξάντερ Σαφράνοβιτς ("Alexander Shafranovich", γεννημένος στις 2 Απριλίου 1983) είναι διεθνής πετοσφαιριστής με καταγωγή από τo Ισραήλ. Έχει ύψος 1.94 μ. και αγωνίζεται ως ακραίος.
Μπελλατρίξ

Μπελλατρίξ είναι το ιδιαίτερο όνομα του αστέρα γ Ωρίωνα (Gamma Orionis, γ Ori). 

Είναι ο τρίτος σε φωτεινότητα αστέρας στον αστερισμό Ωρίωνα και ο 27ος φωτεινότερος σε ολόκληρο τον νυχτερινό ουρανό της Γης. Στη μορφή του αστερισμού, σημειώνει τον αριστερό ώμο του μυθικού κυνηγού Ωρίωνα.
Θοδωρής Μαραντίνης

Ο Θοδωρής Μαραντίνης (Θεσσαλονίκη, 16 Ιουνίου 1978) είναι Έλληνας τραγουδιστής, συνθέτης και στιχουργός. Ως μουσικός, είναι αυτοδίδακτος και οι πρώτες του εμφανίσεις ήταν σε μικρές μπουάτ και μουσικές σκηνές της Θεσσαλονίκης σε unplugged μορφή. Αν και σπούδασε Management στο ICBS τον κέρδισε η μεγάλη του αγάπη, που ήταν πάντοτε η μουσική. Κατά την διάρκεια της στρατιωτικής του θητείας, γνώρισε τους φίλους του, που αργότερα έγιναν οι άνθρωποι που θα σχημάτιζαν μαζί ένα μουσικό γκρουπ (τους Onirama).
Ιδού ο νυμφίος έρχεται

μικρογραφία|Ιδού ο νυμφίος έρχεται (1899-1900)
Το έργο Ιδού ο νυμφίος έρχεται είναι ζωγραφικό έργο του Έλληνα καλλιτέχνη Νικόλαου Γύζη (1842-1901). Ανήκει στις συλλογές της Εθνικής Πινακοθήκης της Ελλάδας.
Ο Εύθυμος Πότης

Ο Εύθυμος Πότης είναι ζωγραφικός πίνακας του Φρανς Χαλς, από το 1628-1630.
Οίκος των Αλεράμιτσι

Ο Οίκος των Αλεράμιτσι (Aleramici) είναι ένας ιταλικός Οίκος Φραγκικής καταγωγής που κατείχε περιοχές της ΒΔ Ιταλίας από τον 10ο ως τον 14ο αι. Μέλη του Οίκου έγιναν μαρκήσιοι του Μομφερράτου (ιταλ. Μοnferrato), της Λιγουρίας, του Σαλούτσο (Saluzzo), της Σαβόνα ε Καρέτο (Savona e Caretto), βασιλείς της Θεσσαλονίκης και της Ιερουσαλήμ. Στη μαρκιωνία του Μομφερράτου τους διαδέχθηκε ένας κλάδος των Παλαιολόγων.

Ο πρώτος που αναφέρεται είναι ο Γουλιέλμος Α΄, ένας Φράγκος, που ήλθε το 888 να βοηθήσει τον φίλο του, επίσης Φράγκο, Γκυ Γ΄ δούκα του Σπολέτο να γίνει το 889 βασιλιάς των Λομβαρδών (βασιλιάς "της Ιταλίας") στη ΒΔ Ιταλία. Ο Γκυ Γ΄ έπειτα από δύο έτη έγινε και βασιλιάς της Γερμανίας. Ο Γουλιέλμος Α΄ από τότε αναφέρεται ως "κόμης". Ο υιός του Αλεράμο έγινε ο πρώτος "μαρκήσιος (μάργραβος)" του Μομφερράτου και της Λιγουρίας. Τον 12ο αι. είχαν γίνει σημαντικοί και συγγένευσαν με τους Καπετίδες και τους Χοενστάουφεν. Ο Αλεράμο μοίρασε την επικράτειά του στους δύο υιούς του: ο Όθων Α΄ έγινε μαρκήσιος του Μομφερράτου και ο Ανσέλμο Α΄ μαρκήσιος της Λιγουρίας (κλάδος ντελ Βάστο).

Οι Αλεράμιτσι του Μομφερράτου έλαβαν μέρος στις Σταυροφορίες, όπως ο 5ος απόγονος του Όθωνα Α΄, ο Γουλιέλμος Ε΄, που έλαβε μέρος στη Β΄ Σταυροφορία. Η σύζυγός του Βεατρίκη ήταν τρισεγγονή τού Ισαακίου Β΄ Αγγέλου και τρισεγγονή της Ευδοκίας Κομνηνής.Περνώντας ο Γουλιέλμος Ε΄ από την Κωνσταντινούπολη, ο Μανουήλ Α΄ Κομνηνός έδωσε την κόρη του Μαρία ως σύζυγο στον 4ο υιό τού μαρκήσιου, τον Ρενιέ (βαπτίστηκε Ιωάννης). Τον έκανε "καίσαρα" και τού έδωσε την περιοχή της Θεσσαλονίκης. Διάσημοι έγιναν και οι άλλοι τρεις υιοί τού Γουλιέλμου Ε': οι αδελφοί Γουλιέλμος και Κορράδος, νυμφεύτηκαν τις αδελφές Σιβύλλα και Ισαβέλλα των Ανζού, βασίλισσες της Ιερουσαλήμ. Ο πρώτος έκανε τον Βαλδουίνο Ε' και ο δεύτερος τη Μαρία, βασιλείς της Ιερουσαλήμ. Ο 3ος υιός, o Βονιφάτιος Α΄ ήταν μαζί με τον Βαλδουίνο Θ΄ της Φλάνδρας από τους αρχηγούς της Δ΄ Σταυροφορίας και μετά την Άλωση της Κωνσταντινούπολης του 1204 θα έπρεπε να γίνει ο Λατίνος αυτοκράτορας της πόλης, αλλά για κάποιους λόγους προτιμήθηκε ο Βαλδουίνος Θ'. Τότε εκείνος έγινε βασιλιάς της Θεσσαλονίκης, έλαβε το μερίδιο της ηπειρωτικής Ελλάδας και νυμφεύτηκε τη χήρα τού Ισαακίου Β΄ Αγγέλου. Ο εγγονός του Βονιφάτιος Β΄ διεκδίκησε τον τίτλο του βασιλιά της Θεσσαλονίκης. Η εγγονή του ύτελευταίου, η Γιολάντα (βαπτίστηκε Ειρήνη) έγινε η 2η σύζυγος τού Ανδρόνικου Β΄ Παλαιολόγου. Όταν το 1305 απεβίωσε ο αδελφός της Ιωάννης Α', τελευταίος μαρκήσιος του Μομφερράτου από τον Οίκο των Αλεράμιτσι, έδωσε τη μαρκιωνία στον υιό της Θεόδωρο Α΄ Παλαιολόγο. Οι απόγονοί του κράτησαν το Μομφερράτο ως το 1533. Με τον γάμο της Μαργαρίτας Παλαιολογίνας με τον Φρειδερίκο Β΄ δούκα της Μάντουα, η κομητεία πέρασε στους Γκοντζάγκα. 

Ο κλάδος ντελ Βάστο μοίρασε τη Λιγουρία σε μικρότερες περιοχές: του Σαλούτσο, του Φινάλε (κλάδος ντελ Καρέτο), του Τσέβα, της Μπούσκα (με κλάδο αυτόν των Λάντσια) και της Κλαβέσνα.
Γιουλιάαν Τένιερς

Ο Γιουλιάαν Τένιερς (φλαμανδικά: Juliaan Teniers ή Juliaen Teniers, Αμβέρσα, 1572 - Αμβέρσα, 1615) ήταν Φλαμανδός ζωγράφος και ένα από τα μέλη της μεγάλης οικογένειας καλλιτεχνών Τένιερς.
Γρηγόριος Καλλίδης

Ο Άγιος Γρηγόριος Καλλίδης (Χρυσάμπελο Ανατολικής Θράκης, 24 Ιανουαρίου 1844 - Θεσσαλονίκη, 23 Ιουλίου 1925) ήταν Έλληνας Θρακιώτης θεολόγος και επίσκοπος. Αναγνωρίστηκε ως άγιος από την Ορθόδοξη Εκκλησία το 2003.
Θρασύβουλος Στανίτσας

Ο Θρασύβουλος Στανίτσας (1910, Κωνσταντινούπολη - 18 Αυγούστου 1987, Αθήνα) ήταν Έλληνας πρωτοψάλτης του Οικουμενικού Πατριαρχείου Κωνσταντινουπόλεως.
Κρίστιαν Κερν

Ο Κρίστιαν Κερν ("Christian Kern", 4 Ιανουαρίου 1966) είναι Αυστριακός πολιτικός, πρώην καγκελάριος της χώρας και πρώην πρόεδρος του Σοσιαλδημοκρατικού Κόμματος της Αυστρίας.

Όντας δημοσιογράφος επιχειρήσεων στο επάγγελμα, ο Κερν διετέλεσε εκπρόσωπος του επικεφαλής της κοινοβουλευτικής ομάδας του Σοσιαλδημοκρατικού Κόμματος στα μέσα της δεκαετίας του 1990 προτού οριστεί ως ανώτερος διευθυντής στην Verbund AG, την μεγαλύτερη εταιρία παροχής ηλεκτρισμού της Αυστρίας. Αργότερα, ορίστηκε διευθύνων σύμβουλος των Αυστριακών Ομοσπονδιακών Σιδηροδρόμων (ÖBB), διατελώντας παράλληλα πρόεδρος της Κοινότητας Ευρωπαϊκών Εταιριών Σιδηροδρόμων και Υποδομών. Ύστερα από την παραίτηση του καγκελάριου Βέρνερ Φάιμαν, ο Κερν προτάθηκε από το Σοσιαλδημοκρατικό Κόμμα για τη θέση του καγκελαρίου της χώρας.

Ορκίστηκε ως καγκελάριος της χώρας στις 17 Μαΐου 2016 επιβεβαιώνοντας παράλληλα την συνέχιση της κυβέρνησης συνεργασίας με το Αυστριακό Λαϊκό Κόμμα, ενώ υποσχέθηκε ένα είδος New Deal που θα δημιουργούσε θέσεις εργασίας με περιορισμό της γραφειοκρατίας, ενώ άσκησε κριτική στην πολιτική ελίτ της χώρας, χαρακτηρίζοντάς την ως εμμονική με την εξουσία.
Θεόφιλος Φρόνιμος

Ο Θεόφιλος Φρόνιμος (1892 - 28 Ιουλίου 1962) ήταν Έλληνας δικηγόρος και πολιτικός.
Αρκαθιόκερτα

μικρογραφία|Χάρτης του βασιλείου της Αρμενίας και των υποτελών του, με τη θέση της πόλης Αρκαθιόκερτα - Επιφάνεια
Τα Αρκαθιόκερτα ήταν αρχαία πόλη της Μικράς Ασίας, στην περιοχή της αρχαίας Σωφηνής (Βασίλειο της Σωφηνής). 

Την πόλη αναφέρει και ο Στέφανος Βυζάντιος ως "Επιφάνεια... κατά Τίγριν, ήτις εκλήθη και Αρκεσίκερτα, ο έστιν Αρκεσίου κτίσμα". Ο Κλαύδιος Πτολεμαίος την αναφέρει ως "Αρτασίγαρτα", στη "Γεωγραφικήν Υφήγησίν" του. Αναφέρεται επίσης με το όνομα "Καρκαθιόκερτα" από τον Στράβωνα ο οποίος την αποκαλεί βασιλική πρωτεύουσα της Σωφηνής, και τον Πλίνιο. Κατά την ύστερη αρχαιότητα, η πόλη έφερε επίσης και τα εναλλακτικά ονόματα "Βασιλέων Φρούριον" (Προκόπιος), "Βάρας" και "Ίγγιλα". 

Η πόλη μετονομάστηκε σε Επιφάνεια από τον Αντίοχο Δ΄ Επιφανή, το 165 π.Χ., όταν νίκησε και συνέλαβε τον Αρμένιο βασιλιά Αρταξία Α΄.

Η θέση της είναι στη σημερινή κωμόπολη Εγίλ (Eğil) της ανατολικής Τουρκίας. Παλιότερα είχε ταυτιστεί με την πόλη Χαρπούτ, συνέχεια της οποίας είναι η σημερινή τουρκική πόλη Έλαζιγ.
Γιαν Καντάρ

O Γιαν Καντάρ ("Ján Kadár", 1 Απριλίου 1918 - 1 Ιουνίου 1979) ήταν Σλοβάκος, γεννημένος στην Ουγγαρία, σεναριογράφος και σκηνοθέτης. Κυρίως, εργάστηκε στην Τσεχοσλοβακία, τις ΗΠΑ και τον Καναδά. Τα περισσότερα από τα έργα του τα σκηνοθετήθηκαν σε συνεργασία με τον Έλμαρ Κλος. Η πιο γνωστή δουλειά τους είναι "Το μαγαζάκι της Κεντρικής Οδού" (1965), όπου βραβεύθηκε και με Όσκαρ Καλύτερης Ξενόγλωσσης Ταινίας. Ως καθηγητής του FAMU, δίδαξε πολλούς από τους σπουδαιότερους σκηνοθέτες του Νέου Κύματος Τσεχοσλοβακίας. Κατά την παραμονή του στις ΗΠΑ, δίδαξε σκηνοθεσία στο Αμερικανικό Ινστιτούτο Κινηματογράφου, στο Μπέβερλι Χιλς.
Άγγελος Γκίνης

Ο Άγγελος Γκίνης (1859-1928) ήταν Έλληνας πολιτικός μηχανικός, καθηγητής της γεφυροποιίας, των λιμενικών και των υδραυλικών έργων στο Εθνικό Μετσόβιο Πολυτεχνείο, και Ακαδημαϊκός.
Ο Ζαχαροπλάστης

Ο Ζαχαροπλάστης είναι πίνακας ζωγραφικής με λάδι σε μουσαμά του Νικολάου Γύζη, που ολοκληρώθηκε το 1898.
Οίκος των Πρεμυσλιδών

Ο Οίκος των Πρεμυσλιδών ήταν ένας Βοημικός (Τσεχικός) δυναστικός Οίκος που από τον 9ο ως τον 13ο αιώνα ήταν δούκες και μετά βασιλείς της Βοημίας. Είχαν τίτλους στη Μοραβία, την Αυστρία, και αλλού· οι δύο τελευταίοι του Οίκου ήταν και βασιλείς της Πολωνίας. Οι διάδοχοί τους ήταν από τον Οίκο του Λουξεμβούργου και μετά από τον Οίκο των Αψβούργων.
Θερινοί Ολυμπιακοί Αγώνες 2020

Οι Θερινοί Ολυμπιακοί Αγώνες 2020, επίσημα γνωστοί ως Αγώνες της 32ης Ολυμπιάδας (, , χέπμπορν : "Dai Sanjūni-kai Orinpikku Kyōgi Taikai"), γνωστοί και ως Τόκιο 2020, είναι μια διεθνής αθλητική διοργάνωση που θα λάμβανε χώρα στο Τόκιο από τις 24 Ιουλίου έως τις 9 Αυγούστου 2020, αλλά αναβλήθηκε στις 24 Μαρτίου για το έτος 2021, λόγω παγκόσμιων ανησυχιών για την πανδημία του κορονοϊού. Ωστόσο, το επίσημο όνομά των αγώνων παραμένει "Θερινοί Ολυμπιακοί Αγώνες 2020".Οι αγώνες θα διεξαχθούν από τις 23 Ιουλίου μέχρι και τις 8 Αυγούστου 2021 

Θα είναι η 32η διοργάνωση Θερινών Ολυμπιακών Αγώνων υπό την αιγίδα της Διεθνούς Ολυμπιακής Επιτροπής (ΔΟΕ).

Το Τόκιο επιλέχθηκε ως διοργανώτρια πόλη κατά την 125η Σύνοδο της ΔΟΕ στο Μπουένος Άιρες στις 7 Σεπτεμβρίου 2013. Οι Αγώνες θα σηματοδοτήσουν την επιστροφή των Θερινών Ολυμπιακών Αγώνων στο Τόκιο για πρώτη φορά από το 1964 ενώ θα είναι η τέταρτη φορά που οι Ολυμπιακοί Αγώνες θα πραγματοποιηθούν εξ ολοκλήρου στην Ιαπωνία, μετά τους Χειμερινούς Ολυμπιακούς Αγώνες 1972 στο Σάπορο και τους Χειμερινούς Ολυμπιακούς Αγώνες 1998 στο Ναγκάνο. Θα είναι οι δεύτεροι αγώνες που θα λάβουν χώρα στην Ανατολική Ασία, μετά τους Χειμερινούς Ολυμπιακούς Αγώνες 2018 στην Πιονγκτσανγκ της Νότιας Κορέας και τους Χειμερινούς Ολυμπιακούς Αγώνες 2022 στο Πεκίνο της Κίνας.

Σε αυτούς τους Αγώνες θα εισαχθούν επιπλέον αθλήματα, συμπεριλαμβανομένων του μπάσκετ 3x3, της ποδηλασίας BMX και Madison και άλλες εκδηλώσεις. Με την εισαγωγή νέων πολιτικών από την ΔΟΕ, που επιτρέπουν σε νέα αθλήματα να εισάγονται στο πρόγραμμα των Ολυμπιακών Αγώνων ώστε να μεγαλώσει ο κύριος "κορμός" των εκδηλώσεων, αυτοί οι Ολυμπιακοί Αγώνες θα δουν την πρώτη εμφάνιση στο καράτε, το σερφ και το σκέιτμπορντ αλλά και την επιστροφή του μπέιζμπολ και του σοφτμπολ (αθλήματα που μετακινήθηκαν από τους Θερινούς Ολυμπιακούς Αγώνες μετά το 2008).
Ρολάντο Αμπρέου Σεπέδα

Ο Ρολάντο Αμπρέου Σεπέδα ("Rolando Abreu Cepeda", γεννημένος στις 13 Μαρτίου του 1989) είναι Κουβανός πετοσφαιριστής που αγωνιζόταν στον Π.Α.Ο.Κ..
Γιώργος Κυρίτσης

Ο Γιώργος Κυρίτσης είναι δημοσιογράφος και βουλευτής του ΣΥΡΙΖΑ.
Ράντος Μαυροβουνιώτης

Ο Ράντος Μαυροβουνιώτης (;-1824) ήταν σερβικής καταγωγής ήρωας της Ελληνικής Επανάστασης, αδελφός του Βάσου Μαυροβουνιώτη.
Τορ

μικρογραφία|Η Τορ
Η Τορ, με πρόθεμα Ελ Τορ, ("αραβικά : طور سيناء" ) είναι παραθαλάσσια πόλη, στην Ερυθρά Θάλασσα, της Αιγύπτου στην Χερσόνησο του Σινά. Η Τορ είναι πρωτεύουσα του Κυβερνείου Νοτίου Σινά με 32,877 κατοίκους. Η πόλη απέχει 100 χλμ από την Σαρμ ελ Σέιχ, τρία χιλιόμετρα από την πόλη βρίσκεται το διεθνές αεροδρόμιο που κατασκευάστηκε το 1949.

Η πόλη είναι πλούσια σε υπόγεια νερά, από εδώ τροφοδοτούνται με νερό κι άλλες πόλεις του Σινά όπως η Σαρμ ελ Σέιχ. Κατοικείται κυρίως από Βεδουίνους και λίγους Αιγύπτιους ελληνορθόδοξους.
Ρικάρντο Κάλβο

Ο Ρικάρντο Κάλβο ("Ricardo Calvo", γεννημένος στις 2 Οκτωβρίου του 1996) είναι Κουβανός πετοσφαιριστής που αγωνίζεται στην ομάδα του ΠΑΟΚ.
Μαρία Σιεμιόνοφ

Η Μαρία Σιεμιόνοφ (γεννήθηκε το 1950 στην Krotoszyn) είναι μια πολωνίδα χειρουργός στην Κλινική Κλίβελαντ στο Κλίβελαντ, Οχάιο. Η Σιεμιόνοφ κέρδισε δημόσια αναγνώριση τον Δεκέμβριο του 2008, όταν ηγήθηκε μιας ομάδας έξι χειρουργών, εκτελώντας την πρώτη μεταμόσχευση προσώπου στις Ηνωμένες Πολιτείες στην Κόνι Καλπ. Σήμερα είναι Διευθυντής της Πλαστικής Χειρουργικής Έρευνας και Επικεφαλής της Μικροχειρουργικής Εκπαίδευσης στην Κλινική του Κλίβελαντ. Επίσης, είναι Καθηγητής Χειρουργικής στο Τμήμα Χειρουργικής στην Κλινική του Κλίβελαντ στο Λέρνερ College of Medicine. Είναι πολύγλωσση, μιλάει πέντε γλώσσες (πολωνικά, ρωσικά, γερμανικά, αγγλικά, και ισπανικά).
Όλγα Αλεξάντροβνα Λαντιζένσκαγια

Η Όλγα Αλεξάντροβνα Λαντιζένσκαγια (), 7 Μαρτίου 1922 – 12 Iανουαρίου 2004) ήταν Σοβιετική και Ρωσίδα μαθηματικός. Ήταν γνωστή για την εργασία της στις μερικές διαφορικές εξισώσεις (ειδικά στο 19ο πρόβλημα του Χίλμπερτ) και τη δυναμική των ρευστών. Έδωσε τις πρώτες αυστηρές αποδείξεις της σύγκλισης τηςμέθοδου των πεπερασμένων διαφορών για τις εξισώσεις Navier–Stokes. Ήταν μαθήτρια του Ιβάν Πετρόβσκι. Τιμήθηκε με το Χρυσό Μετάλλιο Lomonosov το 2002.
Ελίζαμπεθ Γκάρετ Άντερσον

Η Ελίζαμπεθ Γκάρετ Άντερσον (αγγλικά: Elizabeth Garrett Anderson), LSA, MD (9 Ιουνίου 1836 – 17 Δεκεμβρίου 1917), ήταν Αγγλίδα γιατρός και φεμινίστρια, η πρώτη Αγγλίδα γιατρός και χειρουργός στη Βρετανία, η συνιδρύτρια του πρώτου νοσοκομείου στελεχωμένου από γυναίκες, η πρώτη πρύτανης της Ιατρικής Σχολής της Βρετανίας, η πρώτη γυναίκα Διδάκτωρ της ιατρικής στη Γαλλία, η πρώτη γυναίκα στη Βρετανία που εξελέγη σε σχολικό συμβούλιο και, ως Δήμαρχος του Άλντεμπρο, η πρώτη γυναίκα δήμαρχος και δικαστής στη Βρετανία.
Μπάρμπαρα Λίσκοφ

Η Μπάρμπαρα Λίσκοφ (Barbara Liskov) (γεννήθηκε στις 7 Νοεμβρίου του 1939 ως Μπάρμπαρα Τζέιν Χάμπερμαν) είναι Αμερικανίδα επιστήμονας πληροφορικής και εργάζεται ως Καθηγήτρια στο Ινστιτούτο Τεχνολογίας της Μασαχουσέτης και ως Καθηγήτρια Μηχανικής της πολυτεχνικής Σχολής Ηλεκτρολόγων Μηχανικών και Επιστήμης Υπολογιστών. Είναι νικήτρια του βραβείου Τούρινγκ και ανέπτυξε την Αρχή της Υποκατάστασης της Λίσκοφ.
Χέρτα Φράιταγκ

Η Χέρτα Φράιταγκ (6 Δεκεμβρίου 1908 - 25 Ιανουαρίου, 2000) ήταν μία Αυστριακή-Αμερικανίδα μαθηματικός, καθηγήτρια μαθηματικών στο Πανεπιστήμιο Χόλινς, η οποία είναι γνωστή για την εργασία της σχετικά με τους αριθμούς Φιμπονάτσι.

Γεννήθηκε ως Χέρτα Τάουσιγκ στη Βιέννη, Αυστρία. Της απονεμήθηκε ένα μεταπτυχιακό από το Πανεπιστήμιο της Βιέννης το 1934 και πήρε μια θέση διδασκαλίας στο πανεπιστήμιο. Ωστόσο, λόγω της δημόσιας αντίθεσης του πατέρα της (συντάκτη της "Die Neue Freie Presse") στους Ναζί, το 1938 η οικογένεια μετανάστευσε στην Αγγλία. Η Τάουσιγκ πιάνει δουλειά ως υπηρέτρια, επειδή η αγγλική νομοθεσία για τη μετανάστευση, της εμπόδιζε την είσοδο στη χώρα ως δασκάλα. Το 1944 αυτή και η μητέρα της μετακόμισε στις Ηνωμένες Πολιτείες (ο πατέρας της είχε πεθάνει ένα χρόνο νωρίτερα), και άρχισε να διδάσκει μαθηματικά και πάλι στο Σχολείο Γκριρ στη Νέα Υόρκη.

Της απονεμήθηκε ένα δεύτερο μεταπτυχιακό το 1948 από το Πανεπιστήμιο της Κολούμπια, και ο διδακτορικός τίτλος το 1953. Εν τω μεταξύ, το 1948, είχε γίνει μέλος του προσωπικού στο Χόλινς, όπου τελικά πήρε τη θέση της πλήρους καθηγήτριας και προέδρου του τμήματος. Το 1962 υπηρέτησε ως πρόεδρος του τμήματος, για την Αμερικανική Μαθηματική Ένωση, η πρώτη γυναίκα σε αυτόν τον κλάδο που το πέτυχε. Συνταξιοδοτήθηκε το 1971, αλλά επέστρεψε στη διδασκαλία και πάλι το 1979, μετά το θάνατο του συζύγου της, Άρθουρ Φράιταγκ, τον οποίο παντρεύτηκε το 1950.

Μετά τη συνταξιοδότησή της, έγινε συνεργάτιδα του "Fibonacci Quarterly". Το περιοδικό την τίμησε το 1996, αφιερώνοντας ένα τεύχος του σε αυτήν με αφορμή τα 89α γενέθλια (το 89 όντας αριθμός Φιμπονάτσι).
Έντιθ Χάμφρεϊ

Η Έντιθ Έλεν Χάμφρεϊ (11 Σεπτεμβρίου 1875 – 25 Φεβρουαρίου 1978) ήταν Βρετανίδα  χημικός (ανόργανη χημεία), που πραγματοποίησε πρωτοποριακή δουλειά στη συντονιστική χημεία στο Πανεπιστήμιο της Ζυρίχης υπό την επίβλεψη του Alfred Werner. Πιστεύεται ότι είναι η πρώτη Βρετανίδα που απέκτησε διδακτορικό στη χημεία.
μικρογραφία|Δείγμα κρυστάλλων που παρασκευάστηκε από την Έντιθ Χάμφρεϊ γύρω στο 1900
Με την ευκαιρία της 150ής επετείου της Royal Society of Chemistry (RSC), 8 Απριλίου 1991, ένα δείγμα από τους αυθεντικούς κρυστάλλους που είχαν συντεθεί  από την Χάμφρεϊ για το Διδακτορικό της είχαν σταλεί από την Ελβετική Επιτροπή Χημείας, σε συνδυασμό με ένα σύγχρονο CD που περιείχε το φάσμα της λύσης ενός κρυστάλλου. Αυτό το κουτί με τα κρύσταλλα παραμένει στον εκθεσιακό χώρο του RSC.
Μαρία Πέτρου

Η Μαρία Πέτρου (17 Μαΐου 1953 – 15 Οκτωβρίου 2012) ήταν ελληνικής καταγωγής Βρετανή επιστήμονας που ειδικευόταν στους τομείς της τεχνητής νοημοσύνης και της μηχανικής όρασης. Ανέπτυξε μια σειρά καινοτόμων τεχνικών για αναγνώριση εικόνας, οι οποίες διδάσκονται στο Πανεπιστήμιο του Surrey και το Imperial College του Λονδίνου, και ήταν μία πολύ παραγωγικός συγγραφέας επιστημονικών άρθρων.
Σέριλ Σάντμπεργκ

Η Σέριλ Σάντμπεργκ (Sheryl Kara Sandberg , ; γεννήθηκε στις 28 Αυγούστου 1969) είναι Αμερικανίδα διευθύντρια τεχνολογίας, ακτιβίστρια και συγγραφέας. Είναι η Chief Operating Officer του Facebook. Τον ιούνιο του 2012, εξελέγη στο διοικητικό συμβούλιο από τα υφιστάμενα μέλη του διοικητικού συμβουλίου, ώστε έγινε η πρώτη γυναίκα που υπηρέτησε στο ΔΣ του Facebook. Πριν ενταχθεί στο Facebook ως COO, η Σάντμπεργκ ήταν Αντιπρόεδρος Παγκόσμιων Διαδικτυακών Πωλήσειων και Λειτουργιών στη Google και συμμετείχε στην έναρξη του φιλανθρωπικού βραχίονα της Google, Google.org. Πριν την Google, η Σάντμπεργκ υπηρέτησε ως αρχηγός του επιτελείου για τις Υπουργού Οικονομικών των ΗΠΑ, Λόρενς Σάμερς.

left|thumb|290px|Sheryl Sandberg, Chief Operating Officer and Member of the Board, Facebook meets PM Modigani Andahani.

Το 2012, το όνομά της συμπεριλήφθηκε στο Time 100, μια ετήσια λίστα με τους 100 πιο σημαντικούς ανθρώπους στον κόσμο, σύμφωνα με το περιοδικό "Time". Από τον Ιούνιο του 2015, η Σάντμπεργκ φέρεται να έχει περιουσία αξίας πάνω από 1 δισ. δολάρια, λόγω των μετοχών που έχει από το Facebook και άλλες εταιρείες.
Μπρούρια Κάουφμαν

Η Μπρούρια Κάουφμαν (21 Αυγούστου 1918 – 7 Ιανουαρίου, 2010) ήταν μια Ισραηλινή θεωρητική φυσικός. Είναι γνωστή για τη συνεισφορά της στη γενική θεωρία της σχετικότητας του Άλμπερτ Αϊνστάιν, στη στατιστική φυσική, όπου χρησιμοποίησε εφαρμοσμένη ανάλυση δινών για να επαναποδείξει το αποτέλεσμα του Λαρς Ονσαγκερ στη συνάρτηση καταμερισμού του δισδιάστατου μοντέλου Ising, και τη μελέτη του φαινομένου Mössbauer, στο οποίο συνεργάστηκε με τον John von Neumann και ο Χάρι Λιπκιν.
Παντελής Παλιεράκης

Ο Παντελής Παλιεράκης (1922 - 2005) ήταν Έλληνας ηθοποιός και ο γνωστός φροντιστής των ταινιών της Φίνος Φιλμ του Φιλοποίμενα Φίνου, του Αλέκου Σακελλάριου και επίσης του Γιάννη Δαλιανίδη.

Γεννήθηκε στο Ρέθυμνο, το 1922. Αρχικά δούλεψε ως αστυνομικός, αλλά στην συνέχεια, τον κέρδισε ο κινηματογράφος. Ξεκίνησε την καριέρα του στον κινηματογράφο, ως φροντιστής στην ταινία "Θανασάκης ο πολιτευόμενος" το 1954. Επίσης ήταν φροντιστής στις παρακάτω ταινίες:

*Είμαι παιδί σου μανούλα (Όλα για το παιδί της) (1958)
*Ο θησαυρός του μακαρίτη (1959)
*Ναυάγια της ζωής (1959)
*Έρωτας... με δόσεις (1959)
Γιόχεν Ριντ

Ο Γιόχεν Ριντ (πλήρες όνομα: Καρλ Γιόχεν Ριντ, "Karl Jochen Rindt", 18 Απριλίου 1942 - 5 Σεπτεμβρίου 1970) ήταν Αυστριακός οδηγός αγώνων. Απ το 1964 μέχρι το 1970 συμμετείχε στη Φόρμουλα 1 κι ήταν ο μοναδικός μέχρι σήμερα απ' όλους τους οδηγούς οι οποίοι πέρασαν απ' το σπορ αυτό ο οποίος στέφθηκε Παγκόσμιος Πρωταθλητής όμως δεν τον πανηγύρισε ποτέ αυτόν τον τίτλο επειδή του απονεμήθηκε ύστερα απ' το θάνατό του.
Ντέιβιντ Λι

Ο Ντέιβιντ Λι ("David Lee", γεννημένος στις 8 Μαρτίου 1983) είναι Αμερικανός διεθνής πετοσφαιριστής. Έχει ύψος 2.03 μ. και αγωνίζεται στη θέση του κεντρικού.
Άλις Ροτ

Η Άλις Ροτ (6 Φεβρουαρίου 1905 – Ιούλιος 1977) ήταν Ελβετή μαθηματικός που έκανε σημαντικές συνεισφορές στην θεωρία προσεγγίσεως. Γεννήθηκε, έζησε και πέθανε στην Βέρνη της Ελβετίας.
Χαβιέρ Χιμένες

Ο Χαβιέρ Χιμένες ("Javier Jimenez", γεννημένος στις 16 Νοεμβρίου του 1989) είναι Κουβανός πετοσφαιριστής που αγωνίζεται στη θέση του ακραίου.
Ίνγκριντ Ντωμπέσις

Η βαρόνη Ίνγκριντ Ντωμπέσις (Ingrid Daubechies) (/doʊβ ' ˈʃiː/ "kgl-μπι-ΣΙ"; γεννήθηκε στις 17 Αυγούστου του 1954) είναι Βελγίδα φυσικός και μαθηματικός. Μεταξύ του 2004 και του 2011 ήταν ο William R. Kenan, Jr., καθηγητής στα τμήματα μαθηματικών και εφαρμοσμένων μαθηματικών στο Πανεπιστήμιο του Πρίνστον. Τον Ιανουάριο του 2011 μετατέθηκε στο Πανεπιστήμιο του Ντιούκ, ως καθηγητής μαθηματικών. Ήταν η πρώτη γυναίκα που έγινε πρόεδρος της Διεθνούς Μαθηματικής Ένωσης (2011-2014). Είναι περισσότερο γνωστή για την εργασία της με κυματίδια σε συμπίεση εικόνας.
Δημήτρης Γκαράς

Ο Δημήτρης Γκαράς (γεννημένος στις 12 Νοεμβρίου του 1985) είναι Έλληνας πετοσφαιριστής που αγωνίζεται στον Παναθηναϊκό στη θέση του λίμπερο.
Ίντα Ρόουντς

Η Ίντα Ρόουντς (αγγλικά: "Ida Rhodes")(15 Μαΐου 1900 - 1 Φεβρουαρίου 1986) ήταν μαθηματικός, η οποία έγινε μέλος της ομάδος γυναικών με επιρροή στο επίκεντρο της πρώιμης ανάπτυξης υπολογιστών στις Ηνωμένες Πολιτείες.

Η Ίντα Ρόουντς (όνομα γέννησης Χάντασα 'Ιτσκοβιτς) γεννήθηκε σε ένα Εβραϊκό χωριό, ανάμεσα στο Νεμιρίβ και Τιλτσίν, στην Ουκρανία. Πήγε στις Ηνωμένες Πολιτείες το 1913, όπου σπούδασε μαθηματικά στο Πανεπιστήμιο Cornell έξι χρόνια αργότερα.

Της απονεμήθηκε BA στα μαθηματικά, το Φεβρουάριο του 1923, και ΜΑΜΆ το Σεπτέμβριο του ίδιου έτους. Αργότερα σπούδασε στο Πανεπιστήμιο της Κολούμπια το 1930 και το 1931.

H Ρόουντς συμμετείχε στο πρότζεκτ Μαθηματικών Πινάκων από το 1940, όπου εργάστηκε υπό την καθοδήγηση της Γερτρούδης Μπλανς, την οποία αργότερα αναγνώρισε ως μέντορά της.

Ήταν πρωτοπόρος στην ανάλυση συστημάτων προγραμματισμού, και μαζί με την Μπέτυ Χόλμπερτον σχεδίασε τη γλώσσα προγραμματισμού C-10 στις αρχές της δεκαετίας του 1950 για το UNIVAC I. Σχεδίασε επίσης τον πρωτότυπο υπολογιστή που χρησιμοποιούταν από τη Διοίκηση Κοινωνικής Ασφάλισης. Το 1949, το Υπουργείο Εμπορίου της απένειμε το Χρυσό Μετάλλιο για την "σημαντική πρωτοποριακή ηγεσία και την εξαιρετική συμβολή στην επιστημονική πρόοδο του Έθνους στο λειτουργικό σχεδιασμό και την εφαρμογή του ηλεκτρονικού εξοπλισμού ψηφιακού υπολογισμού."

Αν και συνταξιοδοτήθηκε το 1964, η Ρόουντς συνέχισε ως σύμβουλος του Τμήματος Εφαρμοσμένων Μαθηματικών του Εθνικού Γραφείου Προτύπων μέχρι το 1971. Το έργο της έγινε ευρέως γνωστό μετά τη συνταξιοδότησή της, καθώς ταξίδεψε σε όλο τον κόσμο, δίνοντας διαλέξεις και διατηρώντας τη διεθνή αλληλογραφία.

Το 1976, το Υπουργείο Εμπορίου της απένειμε Πιστοποιητικό Εκτίμησης με αφορμή την 25η Επέτειο του UNIVAC I και, στη συνέχεια, το Συνέδριο Υπολογιστών το 1981 την ανέφερε για τρίτη φορά ως "πρωτοπόρο UNIVAC I." Πέθανε το 1986.

Στη Ρόουντς αποδίδονται οι αλγόριθμοι των "Εβραϊκών Γιορτών" που χρησιμοποιούνται στο ημερολόγιο μέχρι και σήμερα.
Θάνος Τερζής

Ο Θάνος Τερζής (γεννημένος στις 10 Μαρτίου του 1979 στη Θεσσαλονίκη) είναι Έλληνας πετοσφαιριστής που αγωνίζεται στην ομάδα του Π.Α.Ο.Κ. στη θέση του πασαδόρου.

<br>
Naughty Dog

H Naughty Dog, Inc. (ή Jam Software έως το 1989) είναι αμερικανική εταιρεία ανάπτυξης βιντεοπαιχνιδιών, με έδρα την Καλιφόρνια των ΗΠΑ. Ιδρύθηκε από τον Άντι Γκάβιν και τον Τζέισον Ρούμπιν, το 1984 ως ανεξάρτητη εταιρεία, έως το 2001 που αποκτήθηκε από την Sony Computer Entertainment (σημερινή Sony Interactive Entertainment).
Acetobacterium woodii

Το Acetobacterium woodii (Οξοβακτήριο του Γουντ) είναι ένα αναερόβιο, θετικό κατά Gram, ραβδόμορφο οξικογόνο βακτήριο που απαντάται συνήθως σε ζεύγη και δεν σχηματίζει σπόρια. Η κινητικότητά του διευκολύνεται από ένα υποτερματικό μαστίγιο, ή σπανίως 2 μαστίγια. Ο μεταβολισμός του εξαρτάται από Na+ και παράγει αποκλειστικά οξικό (CH3COO-) ως παραπροϊόν της ζύμωσης, η οποία γι’ αυτό το λόγο χαρακτηρίζεται ως ομο-οξικογόνος (σε αντίθεση με την ετερο-οξικογόνο ζύμωση, από την οποία παράγονται και άλλα παραπροϊόντα εκτός του οξικού). Είναι μεσόφιλο και η βέλτιστη θερμοκρασία αύξησής του είναι στους 30οC. Δεν είναι παθογόνο για τον άνθρωπο ή τα ζώα. Τα ενδιαιτήματα που προτιμά είναι συνήθως υδατικά (λάσπη, λίμνες) και ιζηματικά.
Το ψαριανό μοιρολόι

Το ψαριανό μοιρολόι είναι ένας πίνακας ζωγραφικής του Νικηφόρου Λύτρα, του 1880.
Κόπα Σεντροαμερικάνα 2014

Το Κόπα Σεντροαμερικάνα 2014 (γνωστό επίσης ως "Copa Centroamericana Tigo USA 2014" για εμπορικούς λόγους) ήταν το 13ο Κόπα Σεντροαμερικάνα, το περιφερειακό κύπελλο εθνικών ομάδων ποδοσφαίρου ανδρών στην Κεντρική Αμερική. Διοργανώθηκε από την Ποδοσφαιρική Ένωση Κεντρικής Αμερικής (UNCAF) και διεξήχθη στις Ηνωμένες Πολιτείες.
Η αποθέωση του Αθανασίου Διάκου

Η αποθέωση του Αθανασίου Διάκου είναι μία ελαιογραφία του Κωνσταντίνου Παρθένη, που ολοκληρώθηκε το 1933.
Δημήτρης Εφραιμίδης

Ο Δημήτρης Εφραιμίδης (γεννημένος στις 19 Δεκεμβρίου 1990 στη Θεσσαλονίκη) είναι Έλληνας πετοσφαιριστής που αγωνίζεται στην ομάδα του Ολυμπιακού στη θέση του ακραίου.
Καντόνι του Βω

Το Καντόνι του Βω (Vaud) είναι το τρίτο μεγαλύτερο από τα Ελβετικά καντόνια σε πληθυσμό και το τέταρτο σε μέγεθος. Βρίσκεται στο γαλλόφωνο δυτικό τμήμα της χώρας και συνορεύει με το καντόνι του Νεσατέλ προς τα βόρεια, τα καντόνια Φριμπούρ και Βέρνη προς τα ανατολικά, το Βαλέ και τη Λίμνη της Γενεύης προς τα νότια, το καντόνι της Γενεύης προς τα νοτιοδυτικά και τη Γαλλία στα δυτικά.

Η πρωτεύουσα και μεγαλύτερη πόλη του είναι η Λωζάνη, η οποία έχει ορισθεί επίσημα «Ολυμπιακή Πρωτεύουσα» από την Διεθνή Ολυμπιακή Επιτροπή και φιλοξενεί πολλές αθλητικές οργανώσεις. Ο πληθυσμός του καντονιού ανήλθε σε 725,944 κατοίκους το 2011[update].
Κρις Μάστερς

Ο Κρις Μάστερς ("Chris Masters", πραγματικό όνομα: "Christopher Robillard Mordetzky", 8 Ιανουαρίου 1983) είναι Αμερικανός παλαιστής. Είναι περισσότερο γνωστός απο την συνεργασία του με το WWE.

"The Masterpiece" ("Το Αριστούργημα")
Κύπελλο Καραϊβικής 2014

Το Κύπελλο Καραϊβικής 2014 (αγγλικά: "2014 Caribbean Cup") ήταν η 18η διοργάνωση του Κυπέλλου Καραϊβικής, στην οποία συμμετέχουν εθνικές ομάδες ποδοσφαίρου των κρατών-μελών της Ποδοσφαιρικής Ένωσης Καραϊβικής (CFU), περιοχής της Ποδοσφαιρικής Συνομοσπονδίας Βόρειας, Κεντρικής Αμερικής και Καραϊβικής (CONCACAF). Η τελική φάση της διοργάνωσης (8 ομάδες) είχε προγραμματιστεί για το διάστημα 11 - 18 Νοεμβρίου. Στις 18 Μαρτίου του 2014 ανακοινώθηκε ότι η Τζαμάικα θα φιλοξενούσε την τελική φάση.

Για πρώτη φορά, η διοργάνωση και τα προκριματικά της ήταν προγραμματισμένα να λάβουν χώρα κατά τη διάρκεια της επίσημης περιόδου για τους διεθνείς αγώνες της FIFA. Η αλλαγή έγινε για να βοηθήσει τις εθνικές ομοσπονδίες να επιλέξουν παίκτες υψηλού επιπέδου της Καραϊβικής, των οποίων οι σύλλογοι θα ήταν διαφορετικά απρόθυμοι να τους δώσουν άδεια συμμετοχής. Οι προηγούμενες διοργανώσεις είχαν λάβει χώρα σε ημερομηνίες εκτός του ημερολογίου της FIFA. Ο Χόρας Μπάρελ, πρόεδρος της Ποδοσφαιρικής Ομοσπονδίας Τζαμάικας, δήλωσε ότι η αλλαγή θα «διασφαλίσει ότι η διοργάνωση θα εμπεριέχει παίκτες αστέρια».

Οι ομα΄δες που τερματίζουν στις τέσσερις πρώτες θέσεις, προκρίνονται αυτόματα στο ΚΟΝΚΑΚΑΦ Γκολντ Καπ 2015, ενώ η ομάδα που τερματίζει στην πέμπτη θέση, μετέχει σε αγώνα μπαράζ με την αντίστοιχη ομάδα της πεμπτης θέσης του Κόπα Σεντροαμερικάνα 2014. Αυτή είναι η πρώτη φορά που οι δύο ομάδες της πέμπτης θέσης αγωνίζονται με σκοπό την πρόκριση στο ΚΟΝΚΑΚΑΦ Γκολντ Καπ, ενώ στο παρελθόν πέντε ομάδες από την Κεντρική Αμερική και τέσσερις από την Καραϊβική προκρίνονταν στη διοργάνωση της Συνομοσπονδίας.

Η νικήτρια της διοργάνωσης προκρίνεται στο Κόπα Αμέρικα Σεντενάριο,
Πολύκτωρ ο Ηλείος

Ο Πολύκτωρ ο Ηλείος (γιος του Δαιμονικού, 1ος αιώνας π.Χ./1ος αιώνας μ.Χ.) ήταν αρχαίος Έλληνας ολυμπιονίκης με καταγωγή από τον Ηλεία, ο οποίος στέφθηκε νικητής στο αγώνισμα της πάλης παίδων κατά τους 192ους (12 π.Χ.) ολυμπιακούς αγώνες της αρχαιότητας. Σύμφωνα με την καταγραφή του ιστορικού Παυσανία, ο πατέρας του Πολύκτωρα είχε δωροδοκήσει τον πατέρα ενός άλλου αθλητή έτσι ώστε να ηττηθεί κατά την αναμέτρηση του με τον Πολύκτωρ. Όταν η δωροδοκία έγινε γνωστή, επιβλήθηκε πρόστιμο και στους 2 πατέρες το οποίο χρησιμοποιήθηκε για την ανέγερση ανδριάντων του Δία στην Ήλιδα και την Άλτις.
Κλεόξενος ο Αλεξανδρεύς

[[Δραχμή]] της [[Ολυμπία|Ολυμπίας]], χρονολογούμενη μεταξύ 134ης (244 π.Χ.) και 143ης (208 π.Χ.) διοργάνωσης των αγώνων

Ο Κλεόξενος ο Αλεξανδρεύς (3ος αιώνας π.Χ.) ήταν αρχαίος Έλληνας ολυμπιονίκης με καταγωγή από την Αλεξάνδρεια, ο οποίος στέφθηκε νικητής στο αγώνισμα της πυγμαχίας κατά τους 135ους (240 π.Χ.) ολυμπιακούς αγώνες της αρχαιότητας καθώς και χωρίς να τραυματιστεί ποτέ υπήρξε περιοδονίκης νικώντας και στις άλλες μεγάλες αθλητικές διοργανώσεις της αρχαιότητας.
Νικοφών ο Μιλήσιος

Ο Νικοφών ο Μιλήσιος (γιος του Τρύφωνος, 1ος αιώνας π.Χ./μ.Χ.) ήταν αρχαίος Έλληνας ολυμπιονίκης με καταγωγή από τη Μίλητο, ο οποίος στέφθηκε νικητής στο αγώνισμα της πυγμαχίας κατά τους 193ους (8 π.Χ.) ολυμπιακούς αγώνες της αρχαιότητας. Ο ποιητής Αντίπατρος ο Θεσσαλονικεύς ο οποίος ήταν σύγχρονος του, του αφιέρωσε ένα επίγραμμα στο οποίο εξυμνούσε την σωματική του διάπλαση και το επίτευγμα της νίκης του στους ολυμπιακούς αγώνες.
Κλεόμαχος ο Μαγνήσιος

[[Ημίδραχμο]] της [[Ολυμπία|Ολυμπίας]], χρονολογούμενο μεταξύ 87ης (432 π.Χ.) και 90ης (420 π.Χ.) διοργάνωσης των αγώνων

Ο Κλεόμαχος ο Μαγνήσιος (5ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μαγνησία του Μαιάνδρου, ο οποίος στέφθηκε νικητής στα αγώνισμα της πυγμαχίας κατά τους 89ους ολυμπιακούς αγώνες της αρχαιότητας (424 π.Χ., στην πυγμαχία παίδων). Αναφέρεται πως είχε θηλυπρεπή συμπεριφορά, παρά το ότι ήταν ολυμπιονίκης αθλητής της πυγμαχίας.
Ξενόθεμις ο Μιλήσιος

Ο Ξενόθεμις ο Μιλήσιος (2ος αιώνας π.Χ.) ήταν αρχαίος Έλληνας ολυμπιονίκης με καταγωγή από τη Μίλητο, ο οποίος στέφθηκε νικητής στο αγώνισμα της πυγμαχίας κατά τους 144ους ολυμπιακούς αγώνες της αρχαιότητας (159 π.Χ.). Υπήρξε επίσης περιοδονίκης, νικώντας και στις άλλες τρεις μεγάλες αθλητικές διοργανώσεις της αρχαιότητας: τα Πύθια, τα Νέμεα και τα Ίσθμια.
Χριστόδουλος Ρίζος

Ο Χριστόδουλος Ρίζος (1892 - ;), του Αναστασίου, υπήρξε Έλληνας πολιτικός και βουλευτής Πρέβεζας.
Μυς ο Ταραντίνος

[[Στατήρας]] της [[Ολυμπία|Ολυμπίας]] της 111ης (336 π.Χ.) διοργάνωσης των αγώνων
Ο Μυς ο Ταραντίνος (4ος αιώνας π.Χ.) ήταν αρχαίος Έλληνας ολυμπιονίκης με καταγωγή από την πόλη του Τάραντα στη Μεγάλη Ελλάδα, ο οποίος στέφθηκε νικητής στο αγώνισμα της πυγμαχίας κατά τους 111ους (336 π.Χ.) ολυμπιακούς αγώνες της αρχαιότητας. Οι νίκες του ήρθαν αφότου ο ίδιος είχε δεχτεί πολλά χτυπήματα, κάτι που σύμφωνα με το λεξικό Σούδα έγινε η αφορμή για να δημιουργηθεί η παροιμία "Ὄσα μῦς ἐν πίσση" ("σαν ποντίκι στην πίσσα") κάνοντας λογοπαίγνιο με το όνομα του και αναφορά στην επίπονη δοκιμασία του.
OK Computer

Το OK Computer είναι το τρίτο κατά σειρά άλμπουμ του αγγλικού ροκ συγκροτήματος Radiohead, που κυκλοφόρησε στις 21 Μαΐου 1997 από τις δισκογραφικές εταιρείες "Parlophone" και "Capitol Records". Την παραγωγή του δίσκου ανέλαβε το ίδιο το συγκρότημα σε συνεργασία με τον Νάιτζελ Γκόντριτς. Η ηχογράφησή του διήρκεσε από τον Ιούλιο του 1996 μέχρι το Μάρτιο του 1997 και πραγματοποιήθηκε στο Όξφορντσάιρ και στο Μπαθ.

Με το "OK Computer" οι "Radiohead" αποστασιοποιήθηκαν ενσυνείδητα από το αυστηρά κιθαριστικό ύφος του προηγούμενου δίσκου τους, "The Bends" (1995), αλλά και εν γένει από την βρετανική ποπ σκηνή της εποχής, διαμορφώνοντας έναν πολυεπίπεδο - σε μεγάλο βαθμό ηλεκτρονικό - ήχο που εξελίχθηκε περαιτέρω στους μεταγενέστερους δίσκους του συγκροτήματος. Η θεματολογία των τραγουδιών του απέχει επίσης από την εσωστρεφή κατεύθυνση του "The Bends" δίνοντας έμφαση σε θέματα όπως ο καταναλωτισμός, η κοινωνική και συναισθηματική αποξένωση σε έναν τεχνολογικό κόσμο ή ζητήματα πολιτικής.

Το άλμπουμ επαινέθηκε από τους κριτικούς και θεωρείται σήμερα ένας από τους κορυφαίους δίσκους της δεκαετίας του ’90. Ήταν υποψήφιο για το βραβείο Γκράμι καλύτερου άλμπουμ και καλύτερου άλμπουμ στην κατηγορία της εναλλακτικής μουσικής σκηνής, αποσπώντας τελικά το δεύτερο.
Πανόδωρος ο Αλεξανδρεύς

Ο Πανόδωρος ο Αλεξανδρεύς (4ος/5ος αιώνας μ.Χ.) ήταν Βυζαντινός μοναχός, ιστορικός και συγγραφέας ο οποίος έζησε στην Αλεξάνδρεια, και έθεσε τα θεμέλια του Βυζαντινού ημερολογίου.

Έζησε κατά την εποχή του αυτοκράτορα Αρκαδίου και ήταν σύγχρονος του αρχιεπισκόπου Θεόφιλου. Θεωρούταν ειδήμονας στα θέματα της αιγυπτιακής ιστορίας, και το έργο του αποτέλεσε βάση για το μετέπειτα έργο του εκκλησιαστικού συγγραφέα του 8ου αιώνα Γεωργίου Συγγέλου.

Εισήγαγε επίσης μια νέα μέθοδο υπολογισμού της ηλικίας του κόσμου, η οποία υπολόγιζε πως έως το 412 μ.Χ. είχαν περάσει 5.904 έτη από κτήσεως του (5492 π.Χ.), και βάσει του συστήματος αυτού η πρωτοχρονιά λογιζόταν την 1η Σεπτεμβρίου. Αποτέλεσε τη βάση του Βυζαντινού ημερολογίου το οποίο χρησιμοποιήθηκε στη Βυζαντινή αυτοκρατορία από τον 10ο αιώνα, και μετέπειτα στις ορθόδοξες χώρες της ανατολικής Ευρώπης έως τα τέλη του 16ου αιώνα. Αντίθετος με τη χρονολόγηση αυτή ως προς τον μήνα, ήταν ο Αννιανός ο Αλεξανδρεύς ο οποίος έζησε την ίδια εποχή με τον Πανόδωρο και υποστήριζε πως ο κόσμος δημιουργήθηκε στις 25 Μαρτίου του 5492 π.Χ. βάσει των δικών του υπολογισμών.
Aleka's Attic

Aleka's Attic ήταν μια εναλλακτική folk/rock μπάντα από το Γκέινσβιλ,της Φλόριντα, που σχηματίστηκε από τον Ρίβερ Φοίνιξ και την αδελφή του Rain.
Γιαν Μάγκνουσεν

Ο Γιαν Μάγκνουσεν (πλήρες όνομα Γιαν Έλεγκαρντ Μάγκνουσεν, γενν. στο Ροσκίλντε της Δανίας στις 4 Ιουλίου του 1973) είναι Δανός οδηγός αγώνων. Επίσης είναι πατέρας του οδηγού της Haas F1 Κέβιν Μάγκνουσεν.
Κριστιάν Μπεντεκέ

Ο Κριστιάν Μπεντεκέ Λιολό (γαλλ. Christian Benteke Liolo, γεννημένος στις 3 Δεκεμβρίου 1990) είναι Βέλγος ποδοσφαιριστής που αγωνίζεται ως επιθετικός στην Κρίσταλ Πάλας και στην εθνική Βελγίου.

Ξεκίνησε την καριέρα του στη Σταντάρ Λιέγης με την οποία κατέκτησε το πρωτάθλημα Βελγίου 2008-09. Μετά από μια χρονιά στην ΚΡΚ Γκενκ υπέγραψε συμβόλαιο με την Άστον Βίλα, με το ποσό της μεταγραφής να ανέρχεται στις 7 εκατομμύρια λίρες. Πέτυχε 49 τέρματα σε 100 αγώνες για την Άστον Βίλα σ' όλες τις διοργανώσεις, βοηθώντας την ομάδα να φθάσει στον τελικό του FA Cup 2015, πριν πάρει μεταγραφή για τη Λίβερπουλ ΦΚ το 2015 για 32.5 εκατομμύρια λίρες.

Ο Μπεντεκέ αγωνίζεται για την εθνική Βελγίου, ωστόσο, δεν κατάφερε να συμμετάσχει στο Παγκόσμιο Κύπελλο Ποδοσφαίρου 2014 λόγω τραυματισμού του.
Βασίλης Φαρμάκης

Ο Βασίλης Φαρμάκης διετέλεσε Δήμαρχος στον καποδιστριακό Δήμο Ελασσόνας από την 01/01/2007 έως τον αιφνίδιο θάνατό του την 04/09/2007.

Στις δημοτικές εκλογές του 2006 ηγήθηκε του συνδυασμού «ΕΛΑΣΣΟΝΑ - ΔΗΜΟΣ ΠΟΛΙΤΩΝ» και αναδείχτηκε δήμαρχος από την πρώτη Κυριακή με ποσοστό 48,24% κερδίζοντας τον απερχόμενο τότε δήμαρχο Χρήστο Καραγιάννη, ο οποίος συγκέντρωσε το 47,73% των ψήφων. 

Γεννήθηκε το 1961 στην Ελασσόνα και ήταν γιος του Δημητρίου Φαρμάκη και της Ελένης Τσιγάρα.

Πέθανε στις 4 Σεπτεμβρίου 2007 στην Ελασσόνα από ανακοπή καρδιάς.

Σπούδασε Οδοντιατρική στο Αριστοτέλειο Πανεπιστήμιο Θεσσαλονίκης. Αφού υπηρέτησε τη στρατιωτική του θητεία, άσκησε το επάγγελμα του Οδοντιάτρου στην Ελασσόνα.

Ήταν παντρεμένος με την Ειρήνη Αναστασοπούλου, κόρη του Γεώργιου Αναστασόπουλου και της Ελισσάβετ Κουνιατσιώτη. Είχε τρία παιδιά, το Δημήτρη, την Ελένη και το Γιώργο.

Έχει πλούσια πολιτική, πολιτιστική και οικολογική δράση, αφού:
* Ήταν για χρόνια ενεργό μέλος του ΠΑΣΟΚ
* Διετέλεσε μέλος της Επιτροπής Ανάπτυξης της Νομαρχιακής Επιτροπής
* Εκλέχθηκε και συμμετείχε στο συνέδριο του ΠΑΣΟΚ όπως και στο Περιφερειακό Συνέδριο Θεσσαλίας το 2005
* Υπήρξε μέλος του Γυμναστικού συλλόγου Ελασσόνας ως υπεύθυνος του τμήματος Πάλης
* Υπήρξε ιδρυτικό μέλος του οικολογικού συλλόγου «Ρύσσος» με σκοπό τη διάσωση του λύγκα

Η αγωνία του για το μέλλον του τόπου όπου γεννήθηκε, μεγάλωσε κι επέλεξε να ζήσει με την οικογένειά του, ο φόβος να μη μετατραπεί η Ελασσόνα σε πόλη γερόντων, αφού δε μπορεί να κρατήσει τη Νεολαία και η θέλησή του για προσφορά, ήταν τα ισχυρά κίνητρα που τον ώθησαν να ηγηθεί του συνδυασμού «ΕΛΑΣΣΟΝΑ- ΔΗΜΟΣ ΠΟΛΙΤΩΝ», με ελπίδα την πραγματοποίηση του οράματος της μετατροπής της Ελασσόνας σε μια καλύτερη πόλη.

Μετά τον αιφνίδιο θάνατό του η δημοτική του ομάδα εξέλεξε ομόφωνα ως διάδοχό του τον Γιώργο Πασχόπουλο, αναπληρωτή δημάρχου και αντιδήμαρχο Οικονομικών του Δήμου Ελασσόνας.
Belladonna of Sadness

To Belladonna of Sadness (ιαπωνικά: "哀しみのベラドンナ", Kanashimi no Belladonna, γνωστό και ως "Tragedy of Belladonna") είναι ιαπωνική άνιμε ταινία μεγάλου μήκους του 1973, σε σκηνοθεσία Εϊίτσι Γιαμαμότο. Το σενάριο γράφτηκε από τον σκηνοθέτη, σε συνεργασία με τον Γιοσιγιούκι Φουκούντα, το οποίο βασίστηκε στο "La Sorcière", του Ζυλ Μισελέ. Η παραγωγή έγινε από την Mushi Production και η διανομή Nippon Herald Films. 

Η ταινία αποτέλεσε το τρίτο μέρος της τριλογίας "Animerama". Και η υπόθεσή της επικεντρώνεται στην ιστορία της Jeanne, μίας νεαρής χωριατοπούλας, που πέφτει θύμα βιασμού και κατόπιν κατηγορείται για χρήση μαγείας. Αν και κατά την εποχή της κυκλοφορίας της, η ταινία δεν έλαχε επιτυχίας, σήμερα θεωρείται σταθμός στην ιστορία του ιαπωνικού και παγκόσμιου κινουμένου σχεδίου, για την τεχνοτροπία της και το ριζοσπαστικό περιεχόμενό της.

Η ταινία έκανε πρεμιέρα στις 27 Ιουνίου του 1973, στο Φεστιβάλ του Βερολίνου. Το 2009 κυκλοφόρησε ξανά στην Ευρώπη και στην Ιαπωνία, και σε περιορισμένες προβολές στις ΗΠΑ. Το 2014, η εταιρεία Cinelicious, ξεκίνησε την αποκατάσταση του αυθεντικού φιλμ, με την έκδοση 4Κ, η οποία κυκλοφόρησε τον Μάιο του 2016.
Ντάβιντ Τένιερς ο πρεσβύτερος

Ο Ντάβιντ Τένιερς ο πρεσβύτερος (φλαμανδικά: David Teniers de Oude, 1582 – 29 Ιουλίου 1649) ήταν Φλαμανδός ζωγράφος, γεννημένος στην Αμβέρσα
Love You Live

Το Love You Live είναι διπλό, ζωντανά ηχογραφημένο άλμπουμ του βρετανικού ροκ συγκροτήματος The Rolling Stones, το οποίο κυκλοφόρησε στις 23 Σεπτεμβρίου του 1977 μέσω της δισκογραφικής εταιρείας "Rolling Stones Records".

Αυτή υπήρξε η τέταρτη ζωντανή κυκλοφορία του συγκροτήματος, της οποίας το πρώτο μέρος ηχογραφήθηκε στο Παρίσι το 1976, με το ""If You Can't Rock Me" / "Get Off of My Cloud" να προέρχεται από μία συναυλία στο Λονδίνο την ίδια χρονιά και το "Fingerprint File"" από μία εμφάνιση του συγκροτήματος στο Τορόντο το 1975. Το δεύτερο μέρος του δίσκου ηχογραφήθηκε στο "El Mocambo Tavern" του Τορόντο τον Μάρτιο του 1977, το "Les Abattoirs" του Παρισιού το 1976, στο "Inglewood Forum" του Λος Άντζελες το 1975 και το "Maple Leaf Gardens" του Τορόντο την ίδια χρονιά.

Το εξώφυλλο του άλμπουμ σχεδιάστηκε από τον Άντι Γουόρχολ, με κάποιες προσθήκες με μολύβι από τον Μικ Τζάγκερ.

Οι κριτικές για τον δίσκο υπήρξαν μέτριες, με το "AllMusic" να του δίνει δύο αστέρια με άριστα τα πέντε, το "Sputnik Music" μέσο όρο βαθμολογιών 2,9 / 5, ο Mark Prindle 7 / 10 και το "Rolling Stone" 2 / 5.
Κλέιτον Στάνλεϊ

Ο Κλέιτον Στάνλεϊ ("Clayton Stanley", γεννημένος στις 20 Ιανουαρίου 1978) είναι Αμερικανός πρώην διεθνής πετοσφαιριστής. Έχει ύψος 2.05 μ. και αγωνιζόταν στη θέση του διαγωνίου.
Χουάν Μιγκέλ Καγιεχόν

Ο Χουάν Μιγκέλ Καγιεχόν γεννήθηκε στις 11 Φεβρουαρίου 1987 στην Ισπανία και είναι διεθνής ποδοσφαιριστής. Αγωνίζεται ως μέσος στην Μπόλιβαρ. Είναι ο δίδυμος αδερφός του Χοσέ Μαρία που είναι επίσης ποδοσφαιριστής και αγωνίζεται στην Νάπολι. Οι δύο Ισπανοί ποδοσφαιριστές είναι απόφοιτοι της μεγάλης ποδοσφαιρικής σχολής της Ρεάλ Μαδρίτης.
Συναρτησιακή ανάλυση

Ένας από τους πιθανούς τρόπους δόνησης μιας εξιδανικευμένης κεφαλής κυκλικού τυμπάνου. Αυτοί οι τρόποι είναι [[ιδιοσυνάρτηση|ιδιοσυναρτήσεις]] ενός γραμμικού τελεστή σε μία συνάρτηση στο χώρο, μια κοινή κατασκευή σε συναρτησιακή ανάλυση.
Συναρτησιακή ανάλυση είναι ένας κλάδος της μαθηματικής ανάλυσης, ο πυρήνας του οποίου σχηματίζεται από τη μελέτη των διανυσματικών χώρων εφοδιασμένη με κάποιο είδος ορίου που σχετίζεται με τη δομή (π.χ. εσωτερικό γινόμενο, κανόνας, τοπολογία, κλπ) και των γραμμικών τελεστών που ενεργούν σε αυτούς τους χώρους και με σεβασμό σε αυτές τις δομές με μία κατάλληλη έννοια. Οι ιστορικές ρίζες της συναρτησιακής ανάλυσης βρίσκονται στη μελέτη των συναρτησιακών χώρων και τη διαμόρφωση των ιδιοτήτων των συναρτησιακών μετασχηματισμών, όπως μετασχηματισμός Fourier, μετασχηματισμοί για τον καθορισμό της συνέχειας, ενιαίοι φορείς κλπ μεταξύ των συναρτησιακών χώρων. Αυτή η άποψη αποδείχθηκε ιδιαίτερα χρήσιμη για την μελέτη των διαφορικών εξισώσεων και των ολοκληρωτικών εξισώσεων.

Η χρήση της λέξης "συνάρτηση" πηγαίνει πίσω στον λογισμό των μεταβολών, που συνεπάγεται τη συνάρτηση της οποίας το όρισμα είναι συνάρτηση και το όνομα χρησιμοποιήθηκε για πρώτη φορά στο βιβλίο του Hadamard 1910 για αυτό το θέμα. Ωστόσο, η γενική έννοια της συνάρτησης είχε προηγουμένως εισαχθεί το 1887 από τον ιταλό μαθηματικό και φυσικό Vito Volterra. Η μη γραμμική συναρτησιακή θεωρία συνεχίστηκε από τους μαθητές του Hadamard, συγκεκριμένα τους Fréchet και Lévy. Ο Hadamard επίσης ίδρυσε τη σύγχρονη σχολή της γραμμικής συναρτησιακής ανάλυσης  που αναπτύχθηκε περαιτέρω από τον Riesz και την ομάδα πολωνών μαθηματικών του Stefan Banach. 

Στα σύγχρονα εισαγωγικά κείμενα για τη συναρτησιακή ανάλυση, το θέμα θεωρείται ως η μελέτη των διανυσματικών χώρων εφοδιασμένο με μια τοπολογία, συγκεκριμένα τους άπειρο-διάστατους χώρους. Αντίθετα, η γραμμική άλγεβρα ασχολείται κυρίως με πεπερασμένων διαστάσεων χώρους, και δεν χρησιμοποιεί τοπολογία. Ένα σημαντικό μέρος της συναρτησιακής ανάλυσης είναι η επέκταση της θεωρίας του μέτρου, η ολοκλήρωση, και η πιθανότητα των άπειρο-διάστατων χώρων, γνωστά ως άπειρο-διαστατική ανάλυση.
Λικάριος

Ο Λικάριος (ή Ικάριος), ιππότης με Λομβαρδικές οικογενειακές ρίζες, γεννήθηκε στην Κάρυστο της Εύβοιας και έμεινε στην ιστορία για τα στρατιωτικά του κατορθώματα κατά τα τέλη του 13ου αι. μ.Χ. Ο Λικάριος για λόγους προσωπικής εκδίκησης στράφηκε εναντίον των συμπατριωτών του Λομβαρδών που κατείχαν τότε την Εύβοια. Αφού συμμάχησε με τον Αυτοκράτορα Μιχαήλ Η΄ Παλαιολόγο (1223-1282), κατάφερε να κατακτήσει, υπέρ των Βυζαντινών, την Εύβοια και πολλά νησιά του Αιγαίου. Για αυτές του τις υπηρεσίες τιμήθηκε από τον Μιχαήλ Η΄με τον τίτλο του Μεγάλου Δούκα.
Φινλανδικός Εμφύλιος Πόλεμος

Ο Φινλανδικός Εμφύλιος Πόλεμος (27 Ιανουαρίου – 15 Μαΐου 1918) αφορούσε την αρχηγία και τον έλεγχο της Φινλανδίας κατά τη μετάβαση της από Μεγάλο Δουκάτο της Ρωσικής Αυτοκρατορίας σε ανεξάρτητο κράτος. Η αντιπαράθεση σχημάτιζε μέρος της εθνικής, πολιτικής, και κοινωνικής αναταραχής που ήταν συνέπεια του Α' Παγκοσμίου Πολέμου (Ανατολικό Μέτωπο) στην Ευρώπη. Ο πόλεμος ξέσπασε μεταξύ των "Κόκκινων", που τους οδηγούσε το Κόμμα των Σοσιαλδημοκρατών και των "Λευκών", που τους οδηγούσαν μη σοσιαλιστές, η συντηρητική Σύγκλητος της Φινλανδίας. Η παραστρατιωτική οργάνωση "Κόκκινοι Φρουροί", που αποτελείτο από βιομηχανικούς εργάτες και αγρότες, έλεγχε τις πόλεις και τα βιομηχανικά κέντρα της Νότιας Φινλανδίας. Η παραστρατιωτική οργάνωση Λευκοί Φρουροί, που αποτελείτο από χωρικούς και φατρίες αστών της μεσαίας και ανώτερης τάξης, έλεγχε την αγροτική κεντρική και βόρεια Φινλανδία.

Η φινλανδική κοινωνία είχε ζήσει έως και το 1917 (υπό το Ρωσικό καθεστώς) γοργή αύξηση του πληθυσμού, εκβιομηχανοποίηση, προαστικοποίηση και την άνοδο ενός αποδεκτού εργατικού κινήματος. Τα πολιτικά και κυβερνητικά συστήματα της χώρας βρίσκονταν στην ασταθή φάση μιας εκδημοκρατισμού κι ενός εκσυγχρονισμού, ενώ οι κοινωνικόοικονομικές συνθήκες του λαού και το γενικότερο εθνικο-πολιτισμικό υπόβαθρο σταδιακά βελτιωνόταν. Ο Πρώτος Παγκόσμιος Πόλεμος οδήγησε στη κατάρρευση της Ρωσικής Αυτοκρατορίας και σε ένα αγώνα δρόμου για δύναμη, στρατιωτικοποίηση, και κλιμακούμενης κρίσης μεταξύ του εργατικού κινήματος που έγερνε προς τα αριστερά και των Φινλανδών συντηρητικών. Η Διακήρυξη της Ανεξαρτησίας της Φινλανδίας στις 6 Δεκεμβρίου 1917 απέτυχε να σταματήσει τις διαμάχες και οδήγησε τη χώρα στον πόλεμο.